《南阳春日十首》
宋代·陈舜俞

客宦逢春病眼开，紫荆花下也徘徊。
谩劳人力书千卷，聊寄天真酒一杯。
明代本期无弃物，孤臣何敢自论才。
且欣腐鼠同乌喙，不怕丹山有凤猜。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。